Dollar bult spiere, rand sak terug | Netwerk24
Deur Elvira Wood 29 Julie 2019 07:01
Die dollar het die afgelope naweek behoorlik sy spiere gebult.
Die dollar sou jou vroeg Maandagoggend R14,29 kos. Foto: Elvira Wood
Dit volg nadat beter as verwagte ekonomiese groeisyfers Vrydagaand in Amerika bekend gemaak is.
Reuters berig die Amerikaanse ekonomie het jaar-tot-jaar met 2,1% in die tweede kwartaal gegroei.
Dit het die dollar wêreldwyd teenoor verskeie geldeenhede laat verstewig.
Die rand het behoorlik die spit afgebyt. Dit het vroeg Maandagoggend teen R14,29 teenoor die dollar verhandel.
Dié week kan ’n onstuimige week vir die rand wees, aangesien die Federale Reserweraad (Fed) Woensdagaand oor rentekoerse in Amerika besluit.
Reuters berig die verwagting is dat die Fed nou definitief rentekoerse sal verlaag.
Hoewel ’n laer rentekoers moontlik die dollar kan laat terugsak, sê Sjinitsjiro Kadota, senior strateeg by Barclays in Tokio, Japan, dat gegewe die swakker Europese syfers, ’n laer rentekoers waarskynlik nié die dollar sal laat terugsak nie.
Die rand het vroeg Maandagoggend teen R17,67 teenoor die Britse pond en R15,90 teenoor die euro verhandel.
Goud: $1 433,20 per fynons
Platinum: $866 per ons
Olie: $63,15 per vat
Bitcoin: $9 671,11/R145 002
Ethereum: $213,53/R3 205
Meer oor: Vsa | Rand | Dollar
SA kry dwarsklap van Fitch Ratings; rand gly
Rand lek steeds wonde oor Eskom